Tietohallinnon kehittämistyöryhmä

Asettaminen
	
	Sosiaali- ja terveysministeriö on tänään asettanut tietohallinnon kehittämistyöryhmän.	

Toimikausi
	
	1.10.2004 - 31.3.2006  	

Tausta
	
	Sosiaali- ja terveysministeriössä on vuodesta 1996 alkaen toiminut tietohallinnon kehittämistyöryhmä (TIKE), jonka tehtävänä on ollut käsitellä tietotekniikan strategiakysymyksiä sekä yhteensovittaa ministeriön ja hallinnonalan tietohallinnon kehittämistä. Työryhmä on asetettu toistaiseksi. Työryhmän kokoonpano on muuttunut voimakkaasti työryhmän olemassaolon aikana, mutta sen kokoonpano ei kuitenkaan oikein hyvin vastaa ministeriön tämänhetkistä organisaatiota ja toimintaa. Tämän vuoksi nykyinen ryhmä on syytä lopettaa ja asettaa uusi työryhmä.

Kehittämistarpeita ja vaatimuksia esitetään jatkuvasti sekä ministeriön sisältä että ulkoapäin. Eri hankkeiden sovittaminen käytettävissä oleviin henkilö- ja määräraharesursseihin on vaikeaa. Tämän vuoksi koordinoivalle ryhmälle on selvä tarve.	

Tavoitteet
	
	Työryhmän tavoitteena on
- edistää tietojärjestelmien suunnitelmallista ja taloudellista kehittämistä ja ylläpitoa
- parantaa kehittämishankkeiden kohdentamista toiminnan kannalta olennaisiin kohteisiin ja yhteensovittaa kehittämishankkeita
- huolehtia ministeriön toiminnallisten tarpeiden ja tietohallintopalveluiden yhteensovittamisesta.

Tehtävä
	
	Työryhmän tehtävänä on yhteensovittaa niitä toimenpiteitä, joita valtioneuvoston periaatepäätös valtionhallinnon tietohallinnon kehittämisestä (2.3.2000, VM0087:00/02/02/1999) ministeriölle aiheuttaa. Tämän perusteella työryhmä mm.
- määrittelee ministeriön tietohallintopalveluiden suuntaviivat ja seuraa niiden toteuttamista
- valvoo STM:n tietohallintostrategian toteuttamista
- laatii vuosittaisen yhteenvedon STM:n tietojärjestelmien kehittämishankkeista sekä yhteensovittaa ja valvoo niiden toteuttamista
- valmistelee ministeriön kannanottoja valtioneuvoston yhteisiin järjestelmiin liittyviin asioihin
- toimii tietohallintoa koskevien asioiden keskustelu- ja tiedonvälityskanavana

Samoin työryhmän tehtävänä on kehittää niitä toimenpiteitä, joita valtioneuvoston periaatepäätös valtionhallinnon tietoturvallisuudesta (11.11.1999, VM0024:00/02/99/1998) ministeriölle aiheuttaa.	

Organisointi
	
		Puheenjohtaja Arto V. Klemola, osastopäällikkö, sosiaali- ja terveysministeriö 	
		Varapuheenjohtaja Antero Taimiaho, tietohallintopäällikkö, sosiaali- ja terveysministeriö 	
		Jäsenet:	
		Ralf Ekebom, projektipäällikkö, sosiaali- ja terveysministeriö 	
		Henkilökohtainen varajäsen Arto Mynttinen, laskentapäällikkö, sosiaali- ja terveysministeriö 	
		Johanna Hartman, tietopalvelupäällikkö, sosiaali- ja terveysministeriö 	
		Reino Kanerva, hallitusneuvos, sosiaali- ja terveysministeriö 	
		Henkilökohtainen varajäsen Jussi Koivu, ylitarkastaja, sosiaali- ja terveysministeriö 	
		Jaana Koski, hallitusneuvos, sosiaali- ja terveysministeriö 	
		Seppo Liuttu, koulutuspäällikkö, sosiaali- ja terveysministeriö 	
		Heikki Palm, neuvotteleva virkamies, sosiaali- ja terveysministeriö 	
		Henkilökohtainen varajäsen Minna Liuttu, erikoissuunnittelija, sosiaali- ja terveysministeriö 	
		Helena Puro, kansainvälisten asiain johtaja, sosiaali- ja terveysministeriö 	
		Henkilökohtainen varajäsen Marjatta Fyhr, osastosihteeri, sosiaali- ja terveysministeriö 	
		Raimo Salonen, neuvotteleva virkamies, sosiaali- ja terveysministeriö 	
		Iiris Sauli, verkkopäätoimittaja, sosiaali- ja terveysministeriö 	
		Henkilökohtainen varajäsen Anitta Akiola, viestintäsihteeri, sosiaali- ja terveysministeriö 	
		Johanna Savolainen, ylitarkastaja, sosiaali- ja terveysministeriö 	
		Sihteeri Ari Vuorenmaa, järjestelmäpäällikkö, sosiaali- ja terveysministeriö 	

Kustannukset ja rahoitus
	
	Työryhmä työskentelee virka-aikana ilman eri korvausta.

Kustannukset maksetaan mom. 33.01.21, hallinto-osaston vastuualueelta.	

	Kansliapäällikkö	Markku Lehto	

	
	
	Ylitarkastaja	Seppo Vilhonen	

LIITTEET	

JAKELU
	
	Päätöksessä mainitut	

TIEDOKSI
	
	STM/
- kirjaamo
- hankerekisteri
- esikuntayksikkö
- kansainvälisten asiain toimisto
- viestintäyksikkö
- hallinto-osasto
- vakuutusosasto
- perhe- ja sosiaaliosasto
- terveysosasto
- talous- ja suunnitteluosasto
- työsuojeluosasto